Missatge: Els antidepressius només són efectius en casos molt greus Un estudi elaborat per científics del Regne Unit, els Estats Units i el Canadà conclou que els antidepressius d'última generació només són efectius en casos molt greus. Els investigadors han arribat a aquesta conclusió després d'examinar totes les dades sobre aquests fàrmacs, incloses les proves clíniques que els laboratoris no han fet públiques. Els científics han constatat que a la majoria de pacients a qui es va administrar aquests antidepressius els van fer el mateix efecte que el placebo, una substància innòcua. L'única excepció van ser els pacients que tenien depressions molt greus. Així doncs, la recerca conclou que aquests medicaments només s'han de receptar en casos greus perquè la resta de pacients poden millorar sense aquests tractaments. En aquesta línia, el National Institute of Health and Clinical Excellence del Regne Unit recomana als facultatius que intentin altres mètodes abans de començar a prescriure antidepressius. Els fabricants de Prozac i Seroxat, dos dels antidepressius més venuts arreu del món, ja s'han mostrat en contra dels resultats d'aquest estudi (evidentment)

Resposta: Sincerament desconec el tema, he parlat amb metges (mà mare) i discrepa amb rotunditat d'aquest estudi. Però bé...els qui estan/em contra del capitalisme, les marques, les nuclears, els transgènics, etc. hauríem de mirar amb lupa segons quins estudis i segons quines declaracions, perquè de seguida correm a fer-nos palles i fàcilment la podem cagar. Què en pensen d'aquest estudi els psiquiatres?